Αστακός με σάλτσα
Αστακός με σάλτσα ντομάτας, μια συνταγή που μπορείτε να την απολαύσετε με αρκετούς τρόπους σερβιρίσματος, νηστίσιμη και πολύ νόστιμη.
2 μικροί αστακοί του 1/2 κιλού ο καθένας, 1 ποτήρι (300 ml) λευκό ξηρό κρασί, 1 ½ ποτήρι πολτοποιημένες ντομάτες ή 1 γεμάτη κουτ. σούπας πελτές αραιωμένος σε 1 1⁄2 ποτήρι νερό, 1/2 φλιτζ. τσαγιού λάδι, 4 κλωναράκια σέλινο, ψιλοκομμένα, 2 καρότα, κατά προτίμηση βιολογικά, κομμένα σε λεπτές ροδέλες, 6 σκελίδες σκόρδου, σε φέτες, 2 φύλλα δάφνης, αλάτι, μπόλικο μαύρο πιπέρι, 3 κουτ. σούπας φύλλα και τρυφερά κοτσάνια μαϊντανού, ψιλοκομμένα
Ρίχνουμε τους αστακούς σε νερό που κοχλάζει και τους αφήνουμε να βράσουν για 2 - 3 λεπτά. Τους στραγγίζουμε και τους κόβουμε στα δύο κατά μήκος.Σε μια κατσαρόλα βάζουμε το λάδι και τσιγαρίζουμε το σέλινο και τα καρότα μέχρι να μαραθούν. Προσθέτουμε τα σκόρδα, τη δάφνη, το μαϊντανό, την ντομάτα και το κρασί. Τα αφήνουμε να βράσουν για 3 - 4 λεπτά, βάζουμε τους αστακούς με την κομμένη πλευρά προς τα πάνω και τα αφήνουμε να μαγειρευτούν όλα μαζί μέχρι να πήξει η σάλτσα. Δοκιμάζουμε για το αλάτι και προσθέτουμε μπόλικο μαύρο πιπέρι.Σερβίρουμε με τηγανητές πατάτες ή ζυμαρικά.
Αστακός,Ντομάτα,Νηστίσιμα